

**GUVERNUL REPUBLICII MOLDOVA**

**HOTĂRÎRE**

nr.\_\_\_\_\_\_\_din\_\_\_\_\_\_\_­­­­\_\_\_\_\_\_\_

**Cu privire la aprobarea proiectului de lege pentru modificarea şi completarea Legii nr.105-XV din 13 martie 2003 privind protecția consumatorilor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea şi completarea Legii nr.105-XV din 13 martie 2003 privind protecția consumatorilor.

### Prim-ministru Pavel FILIP

**Contrasemnează:**

Viceprim-ministru, Octavian CALMÎC

ministrul economiei

Ministrul Justiţiei Vladimir CEBOTARI

Ministrul afacerilor externe Andrei GALBUR

și integrării europene

*Proiect*

**PARLAMENTUL REPUBLICII MOLDOVA**

**LEGE**

**pentru modificarea şi completarea Legii nr.105-XV din 13 martie 2003 privind protecția consumatorilor**

Parlamentul adoptă prezenta lege organică.

**Art. I.** – Legea nr. 105-XV din 13 martie 2003 privind protecţia consumatorilor (republicată în Monitorul Oficial al Republicii Moldova, 2011, nr. 176–181, art. 513), cu modificările şi completările ulterioare, se modifică şi se completează după cum urmează:

1. În cuprinsul legii cuvîntul „prescrise” la orice formă gramaticală se substituie cu cuvintele „stabilite în actele normative”, la cazul gramatical corespunzător.
2. Articolul 1:

noţiunea „*cerinţe prescrise*” se exclude;

la noţiunea „*produs falsificat (contrafăcut)*” cuvintele „documentele normative” se substituie cu cuvintele „specificațiile tehnice”;

noţiunile „*durată de funcţionare*”, „*termen de garanţie*” și „*termen de valabilitate/data de minimă durabilitate*” vor avea următorul cuprins:

„*durată de funcţionare* – perioadă de timp, în cadrul căreia produsele de folosinţă îndelungată, altele decît cele pentru care a fost stabilit termen de valabilitate/data de minimă durabilitate, trebuie să-şi menţină caracteristicile funcţionale cu condiţia respectării regulilor de transport, manipulare, depozitare, păstrare și utilizare;”

„*termen de valabilitate/data de minimă durabilitate -* perioadă de timp/ data stabilită de către producător pentru produsele nealimentare care îşi păstrează caracteristicile specifice inițiale, cu condiţia respectării regulilor de transport, manipulare, depozitare, păstrare şi utilizare”;

„*termen de garanţie* – perioadă de timp, stabilită în actele normative sau declarată, care curge de la data achiziţionării produsului, serviciului şi în cadrul căreia produsul, serviciul trebuie să-şi păstreze caracteristicile funcționale, iar producătorul, vînzătorul, prestatorul îşi asumă responsabilitatea remedierii sau înlocuirii pe cheltuiala sa a produsului, serviciului necorespunzător dacă deficienţele nu sînt imputabile consumatorului.”

se completează cu noţiunile „*data limită de consum*” şi „*data durabilității minimale*” cu următorul cuprins:

„*data limită de consum* – dată stabilită de producător pentru produsele alimentare care, din punct de vedere microbiologic, au un grad sporit de perisabilitate şi sînt susceptibile de a prezenta un pericol imediat pentru sănătatea consumatorului. Data limită de consum care indică ziua, luna şi anul este precedată de menţiunea „Expiră la data de...”

*data durabilității minimale* – înseamnă data până la care produsul alimentar își păstrează proprietățile specifice atunci când este păstrat în mod corespunzător;”

*activități de supraveghere a pieței* – înseamnă acțiunile unei autorități competente însărcinate să determine dacă au avut loc încălcări a legilor care protejează interesele consumatorilor;

*autoritatea competentă* – înseamnă orice autoritate publică desemnată care are competențe specifice de asigurare a respectării legilor care protejează interesele consumatorilor;

*birou unic de legătură* – înseamnă autoritatea publică desemnată la nivel național responsabilă de coordonarea cooperării privind încălcările transfrontaliere în domeniul protecției consumatorilor;

*autoritate solicitantă* – înseamnă autoritatea competentă care formulează o cerere de asistență reciprocă;

*autoritatea solicitată* – înseamnă autoritatea competentă care primește o cerere de asistență reciprocă;

*încălcare transfrontalieră* – înseamnă orice act sau altă omisiune contrară legilor care protejează interesele consumatorilor, care aduce atingere sau poate aduce atingere intereselor colective ale consumatorilor dintr-unul sau mai multe state membre UE, altele decât cel în care actul sau omisiunea în cauză își are originea sau a avut loc ori pe teritoriul căruia este stabilit comerciantul sau furnizorul responsabil sau în care se găsesc dovezile sau activele privind actul sau omisiunea respectivă;

*legi care protejează interesele consumatorilor* - sunt legile și actele normative care transpun directivele și regulamentele Uniunii Europene în legislația națională menționate în Anexa nr.2;

*reclamația unui consumator* – înseamnă o declarație, susținută de dovezi suficiente, prin care un comerciant sau furnizor a comis sau este susceptibil să comită o încălcare a legilor care protejează interesele consumatorilor;

*interesele colective ale consumatorilor* – înseamnă interesele unui anumit număr de consumatori care au suferit sau sunt susceptibili să sufere un prejudiciu din cauza unei încălcări.

**3.** Articolul 7:

la alineatul (3) cuvintele „obligatorii stabilite în documentele normative” se substituie cu cuvintele „esenţiale stabilite în reglementările tehnice aplicabile”;

la alineatul (5) cuvintele „de calitate stabilite de documentele normative” se substituie cu cuvintele „stabilite în actele normative”;

la alineatul (6) cuvintele „mărcii de conformitate” se substituie cu cuvintele „marcajului de conformitate SM sau marcajului CE”;

la alineatul (7) după cuvîntul „valabilitate” se completează cu cuvintele „*/*data de minimă durabilitate sau data durabilității minimale / data limită de consum”;

la alineatul (8) după cuvîntul „valabilitate” se completează cu cuvintele „*/*data de minimă durabilitate sau data durabilității minimale / data limită de consum”.

**4.** Articolul 8:

litera a) va avea următorul cuprins:

„a) să introducă și sa pună la dispoziție pe piaţă numai produse inofensive care trebuie să fie însoţite de documente care atestă conformitatea, de alte documente, conform legislaţiei, şi produse care corespund cerinţelor stabilite în actele normative sau declarate;”

litera d) după cuvîntul „valabilitate” se completează cu cuvintele „*/*data de minimă durabilitate sau data durabilității minimale / data limită de consum”

**5.** Articolul 9:

litera c) cuvîntul „competente” se substituie cu cuvintele „de supraveghere a pieței”;

litera i) după cuvîntul „valabilitate” se completează cu cuvintele „*/*data de minimă durabilitate sau data durabilității minimale / data limită de consum”.

**6.** Articolul 12:

alineatul (4) după cuvîntul „valabilitate” se completează cu cuvintele „/data de minimă durabilitate sau data durabilității minimale / data limită de consum”;

alineatul (8) se abrogă

**7.** Articolul 13:

alineatul (6) lit.b) după cuvîntul „valabilitate” se completează cu cuvintele „/data de minimă durabilitate sau data durabilității minimale / data limită de consum”;

**8.** Articolul 17:

alineatul (2) va avea următorul cuprins:

„(2) Producătorul este obligat să stabilească în documentele normative respective termenul de valabilitate saudata de minimă durabilitate pentru produsele nealimentare, data limită de consum sau data durabilității minimale pentru produsele alimentare, și pentru medicamente - data expirării.”

la alineatul (5) cuvintele „stabilită în documentul normativ” se exclud.

**9.** Articolul 20 alineatul (3):

la litera a) după cuvîntul „valabilitate” se completează cu cuvintele „*/*data de minimă durabilitate”;

la litera c) după cuvîntul „valabilitate” se completează cu cuvintele „*/*data de minimă durabilitate”.

**10**. Articolul 25:

la alineatul (3) cuvintele „termenul de garanţie, durata de funcţionare, termenul de valabilitate şi data fabricării, în conformitate cu reglementările tehnice şi standardele naţionale în vigoare” se substituie cu cuvintele „după caz, termenul de garanţie, durata de funcţionare, termenul de valabilitate/data de minimă durabilitate sau data durabilității minimale / data limită de consum, în conformitate cu reglementările tehnice şi standardele moldovenești în vigoare;

la alineatul (4) cuvîntul „exploatare” se exclude;

la alineatul (7) cuvintele „categoria calitativă respectivă a serviciului” și „şi declaraţia de conformitate sau certificatul de conformitate” se exclud

**11.** La articolul 27:

alineatul (2) se completează cu litera g) cu următorul cuprins:

„g) asigură informarea statelor membre și a Comisiei cu privire la autorităţile competente și a biroului unic de legătură privind cooperarea transfrontalieră în domeniul protecției consumatorului, precum şi la modul în care acestea pot fi contactate;”

se completează cu litera t1) cu următorul cuprins:

„t1) coordonează activitatea de conlucrare privind încălcările transfrontaliere în domeniul protecției consumatorilor.”

**12.** Articolul 32:

la alineatul (1) cifra „5” se substituie cu cifra „1”;

la alineatul (2) cifra „10” se substituie cu cifra „1”.

**13.** Legea se completează cu Capitolul VII1 cu următorul cuprins:

„**Capitolul VII1**

**Cooperarea transfrontalieră** **privind încălcările transfrontaliere în domeniul protecției consumatorilor**

**Articolul 341.** Competențe generale în domeniul cooperării privind încălcările transfrontaliere în domeniul protecției consumatorilor

(1)   Autoritățile competente în domeniul cooperării privind încălcările transfrontaliere în domeniul protecției consumatorilor (în continuare – autorități competente) își îndeplinesc atribuțiile în temeiul prezentului capitol ca și cum ar acționa în interesul consumatorilor din Republica Moldova, fie din proprie inițiativă, fie la cererea unei alte autorități competente din ţară sau din străinătate.

(2) Lista autorităților competente menționate la alin. (1) este prezentată în anexa nr.2 la prezenta lege.

(3)   Republica Moldova garantează, prin intermediul biroului unic de legătură, o coordonare eficientă a aplicării Capitolului VII1 de către autoritățile competente, precum și de instanțele judecătorești competente.

(4) Se desemnează Agenția pentru Protecția Consumatorilor în calitate de birou unic de legătură în domeniul cooperării privind încălcările transfrontaliere în domeniul protecției consumatorilor. Regulamentul de conlucrare la nivel național privind încălcările transfrontaliere în domeniul protecției consumatorilor se aprobă de Guvern.

(5)   Autoritățile competente care au un interes legitim, în temeiul cadrului legal și normativ național, să pună capăt sau să interzică încălcările transfrontaliere pentru ca eventualele încălcări transfrontaliere să fie notificate, fără întârziere, autorităților competente din ţară sau din străinătate.

(6) În cazul în care există motive întemeiate să se bănuiască o încălcare transfrontalieră autorităţile competente în domeniul cooperării privind încălcările transfrontaliere în domeniul protecției consumatorilor au următoarele drepturi:

a) de acces la orice document pertinent, sub orice formă, care are legătură cu încălcarea transfrontalieră;

b) să ceară oricărei persoane să comunice informații utile legate de încălcarea transfrontalieră;

c) să efectueze inspecțiile necesare la locul faptei;

d) să ceară în scris vînzătorului sau furnizorului în cauză să înceteze încălcarea transfrontalieră;

e) să obțină de la vînzătorul sau furnizorul responsabil de încălcarea transfrontalieră angajamentul de a pune capăt încălcării și, după caz, să facă acest angajament public;

f) să ceară încetarea sau interzicerea oricărei încălcări transfrontaliere și, după caz, să facă publice deciziile care decurg din aceasta;

g) să ceară părții care a pierdut cauza să despăgubească statul sau beneficiarul desemnat sau prevăzut de legislația internă, în caz de neexecutare a deciziei.

**Articolul 342.** Proceduri privind cererile de asistență reciprocă și schimburile de informații

(1)   Autoritatea solicitantă se asigură că orice cerere de asistență reciprocă conține suficiente informații pentru a permite autorității solicitate să îndeplinească cererea, inclusiv orice dovadă necesară care nu poate fi obținută decât pe teritoriul autorității solicitante.

(2)   Cererile sunt transmise de autoritatea solicitantă biroului unic de legătură al autorității solicitate, prin biroul unic de legătură al autorității solicitante. Acestea sunt adresate, fără întîrziere, de biroul unic de legătură al autorității solicitate către autoritatea competentă în cauză.

(3)   Cererile de asistență și toate comunicările de informații se fac în scris prin intermediul unui formular standard și sunt transmise în format electronic.

(4)   Autoritățile competente în cauză convin în privința limbilor care trebuie utilizate în cererile și în comunicările de informații înainte de prezentarea cererilor. În cazul în care nu se ajunge la un acord, cererile se comunică în limba sau limbile oficiale ale statului al autorității solicitate.

(5)   Informațiile transmise în urma unei cereri se comunică direct și simultan autorității solicitante și biroului unic de legătură al autorității solicitante și celui al autorității solicitate.

**Articolul 343**. Utilizarea informațiilor și protecția datelor cu caracter personal, precum și a secretului profesional și comercial

(1)   Informațiile furnizate se utilizează numai pentru a asigura respectarea legilor care protejează interesele consumatorilor.

(2)   Autoritățile competente pot să invoce ca probă orice informație, documente, constatări, declarații, copii certificate sau date transmise, în același temei ca și documentele similare obținute în propria țara.

(3)   Informațiile comunicate sub orice formă unor persoane care lucrează pentru autoritățile competente, instanțe judecătorești, alte autorități publice și a căror divulgare ar aduce atingere:

a) protecției vieții private și integrității individului, în special în conformitate cu legislația privind protecția datelor cu caracter personal;

b) intereselor comerciale ale unei persoane fizice sau juridice, inclusiv în ceea ce privește proprietatea intelectuală;

c) procedurilor jurisdicționale și avizelor juridice; sau

d) obiectivelor activităților de inspecție sau de anchetă,

sunt confidențiale și supuse obligației secretului profesional, cu excepția cazului în care divulgarea lor este necesară pentru a pune capăt sau a interzice o încălcare transfrontalieră și cu condiția ca autoritatea care comunică informațiile să consimtă să le divulge.

**Articolul 344.** Schimbul de informații la cerere

(1) La cererea autorității solicitante, autoritatea solicitată furnizează, fără întârziere, în conformitate cu art. 341 alin. (6), orice informație relevantă cerută pentru a se stabili dacă s-a produs o încălcare transfrontalieră sau dacă există motive întemeiate să se bănuiască că o astfel de încălcare se poate produce.

(2) Autoritatea solicitată inițiază, după caz cu ajutorul altor autorități publice, investigațiile corespunzătoare sau ia orice altă măsură necesară sau adecvată, în conformitate cu art. 341 alin. (6), pentru a aduna informațiile cerute.

(3) La cererea autorității solicitante, autoritatea solicitată poate autoriza un inspector abilitat al autorității solicitante să însoțească reprezentanții autorității solicitate pe parcursul anchetelor acestora.

**Articolul 345.** Schimbul de informații fără cerere prealabilă

(1) În cazul în care o autoritate competentă are cunoștință de o încălcare transfrontalieră sau are motive întemeiate să bănuiască că o astfel de încălcare se poate produce, aceasta informează autoritățile competente din celelalte state membre despre aceasta, furnizând de îndată toate informațiile necesare.

(2) În cazul în care o autoritate competentă ia măsuri executorii suplimentare sau primește cereri de asistență reciprocă în ceea ce privește încălcarea transfrontalieră, aceasta informează autoritățile competente din celelalte state membre despre aceasta.

**Articolul 346.**Cereri de măsuri executorii

(1) La cererea autorității solicitante, autoritatea solicitată ia toate măsurile executorii necesare pentru a pune capăt sau a interzice, fără întârziere, încălcarea transfrontalieră.

(2) Pentru a îndeplini obligațiile care îi revin în temeiul alin.(1), autoritatea solicitată își exercită puterile menționate la art. 341 alin. (6), și orice alte drepturi care i se recunosc în temeiul legislației interne. Autoritatea solicitată stabilește, după caz cu ajutorul altor autorități publice, măsurile executorii care trebuie luate pentru a pune capăt sau a interzice încălcarea transfrontalieră în mod proporțional, rațional și eficient.

(3) Autoritatea solicitată poate să se consulte cu autoritatea solicitantă la adoptarea măsurilor executorii menționate la alin. (1) și (2). Autoritatea solicitată informează, fără întârziere, autoritatea solicitantă, autoritățile competente ale celorlalte state membre și Comisia despre măsurile luate și efectul acestora asupra încălcării transfrontaliere, indicând în special dacă aceasta din urmă a încetat.”

**14.** Anexa la Lege va avea numărul 1.

**15.** Legea se completează cu Anexa nr.2 cu următorul cuprins:

„Anexa nr.2

LISTA

autorităților competente să asigure aplicarea legislaţiei în domeniul protecţiei consumatorilor

|  |  |  |  |
| --- | --- | --- | --- |
| **Nr. d/o** | **Directive și regulamente care reglementează protecția interesele consumatorilor** | **Transpusă în legislația națională** | **Autoritatea competentă** |
| 1 | Directiva 2011/83/UE a Parlamentului European şi a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului şi a Directivei 1999/44/CE a Parlamentului European şi a Consiliului şi de abrogare a Directivei 85/577/CEE a Consiliului şi a Directivei 97/7/CE a Parlamentului European şi a Consiliului, publicată în Jurnalul Oficial al Uniunii Europene L304 din 22 noiembrie 2011. ([JO L 304, 22.11.2011, p. 64](http://eur-lex.europa.eu/legal-content/RO/AUTO/?uri=OJ:L:1993:095:TOC)). | Legea nr. 8  din  26 februarie 2016 privind drepturile consumatorilor la încheierea contractelor (Monitorul Oficial al Republicii Moldova, 2016, nr.69-77, art.115) | Agenţia pentru Protecţia Consumatorilor |
| 2 | Directiva 2008/48/CE a Parlamentului European și a Consiliului din 23 aprilie 2008 privind contractele de credit pentru consumatori și de abrogare a Directivei 87/102/CEE a Consiliului ([JO L 133, 22.5.2008, p. 66](http://eur-lex.europa.eu/legal-content/RO/AUTO/?uri=OJ:L:2008:133:TOC)). | Legea nr. 202  din  12 iulie 2013 privind contractele de credit pentru consumatori (Monitorul Oficial al Republicii Moldova, 2013 , nr.191-197, art.619) | Agenţia pentru Protecţia Consumatorilor |
| 3 | Directiva 2010/13/UE a Parlamentului European și a Consiliului din 10 martie 2010 privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) ([JO L 95, 15.4.2010, p. 1](http://eur-lex.europa.eu/legal-content/RO/AUTO/?uri=OJ:L:2010:095:TOC)): articolele 9, 10, 11, 19-26. | **Proiectul Legii pentru modificarea și completarea Codului audiovizualilor al RM a fost aprobat de Guvern și remis Parlamentului, fiind adoptat în lectura I pe data de 8 decembrie 2016.** | Consiliul Coordonator al Audiovizualului |
| 4 | Directiva 90/314/CEE a Consiliului din 13 iunie 1990 privind pachetele de servicii pentru călătorii, vacanțe și circuite ([JO L 158, 23.6.1990, p. 59](http://eur-lex.europa.eu/legal-content/RO/AUTO/?uri=OJ:L:1990:158:TOC)). | Codul civil al Republicii Moldova nr.1107-XV din 6 iunie 2002 (Monitorul Oficial al Republicii Moldova, 2002, nr.82-86, art.661), cu modificările ulterioare | Agenția Turismului |
| 5 | Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii ([JO L 95, 21.4.1993, p. 29](http://eur-lex.europa.eu/legal-content/RO/AUTO/?uri=OJ:L:1993:095:TOC)). | Legea  nr. 256  din  09 decembrie 2011 privind clauzele abuzive în contractele încheiate cu consumatorii (Monitorul Oficial al Republicii Moldova, 2012, nr.38-41, art.115) | Agenţia pentru Protecţia Consumatorilor |
| 6 | Directiva 2008/122/CE a Parlamentului European și a Consiliului din 14 ianuarie 2009 privind protecția consumatorilor în ceea ce privește anumite aspecte referitoare la contractele privind dreptul de folosință a bunurilor pe durată limitată, la contractele privind produsele de vacanță cu drept de folosință pe termen lung, precum și la contractele de revânzare și de schimb ([JO L 33, 3.2.2009, p. 10](http://eur-lex.europa.eu/legal-content/RO/AUTO/?uri=OJ:L:2009:033:TOC)). | Codul civil al Republicii Moldova nr.1107-XV din 6 iunie 2002 (Monitorul Oficial al Republicii Moldova, 2002, nr.82-86, art.661), cu modificările ulterioare | Agenția Turismului |
| 7 | Directiva 98/6/CE a Parlamentului European și a Consiliului din 16 februarie 1998 privind protecția consumatorului prin indicarea prețurilor produselor oferite consumatorilor ([JO L 80, 18.3.1998, p. 27](http://eur-lex.europa.eu/legal-content/RO/AUTO/?uri=OJ:L:1998:080:TOC)). | Hotărîrea Guvernului nr. 966  din  18 octombrie 2010 pentru aprobarea Regulamentului privind modul  de indicare a preţurilor produselor oferite consumatorilor spre comercializare (Monitorul Oficial al Republicii Moldova, 2010, nr.206-209, art.1076) | Agenţia pentru Protecţia Consumatorilor |
| 8 | Directiva 1999/44/CE a Parlamentului European și a Consiliului din 25 mai 1999 privind anumite aspecte ale vânzării de bunuri de consum și garanțiile conexe ([JO L 171, 7.7.1999, p. 12](http://eur-lex.europa.eu/legal-content/RO/AUTO/?uri=OJ:L:1999:171:TOC)). | Legea nr. 105-XV  din  13 martie 2003 privind protecţia consumatorilor (Republicat: Monitorul Oficial al Republicii Moldova, 2011, nr.176-181, art.513; Monitorul Oficial al Republicii Moldova, 2003, nr.126-131, art.507) cu modificările ulterioare | Agenţia pentru Protecţia Consumatorilor |
| 9 | Directiva 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă („Directiva privind comerțul electronic”) ([JO L 178, 17.7.2000, p. 1](http://eur-lex.europa.eu/legal-content/RO/AUTO/?uri=OJ:L:2000:178:TOC)). | Legea nr.284-XV din 22 iulie 2004 privind comerţul electronic (Monitorul Oficial al Republicii Moldova, 2004, nr.138-146, art.741), cu modificările ulterioare | Agenţia pentru Protecţia Consumatorilor |
| 10 | Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman: articolele 86-100 ([JO L 311, 28.11.2001, p. 67](http://eur-lex.europa.eu/legal-content/RO/AUTO/?uri=OJ:L:2001:311:TOC)). Directivă, astfel cum a fost modificată prin Directiva 2004/27/CE ([JO L 136, 30.4.2004, p. 34](http://eur-lex.europa.eu/legal-content/RO/AUTO/?uri=OJ:L:2004:136:TOC)). | 1. Elaborarea şi promovarea amendamentelor la [Legea nr.1409-XIII din 17 decembrie 1997](file:///C:\Users\Anatolie%20Silitrari\AppData\Roaming\Microsoft\Word\TEXT=LPLP199712171409) cu privire la medicamente  2. Modificarea şi completarea [Legii nr.1456-XII din 25 mai 1993](file:///C:\Users\Anatolie%20Silitrari\AppData\Roaming\Microsoft\Word\TEXT=LPLP199305251456) cu privire la activitatea farmaceutică  3. Elaborarea şi adoptarea hotărîrii Guvernului cu privire la aprobarea Codului farmaceuticii | Ministerul Sănătăţii |
| 11 | Directiva 2002/65/CE a Parlamentului European și a Consiliului din 23 septembrie 2002 privind comercializarea la distanță a serviciilor financiare de consum. | Legea nr. 157  din  18 iulie 2014 despre încheierea şi executarea contractelor la distanţă privind serviciile financiare de consum (Monitorul Oficial al Republicii Moldova, 2014 , nr.249-255, art.572) | Agenţia pentru Protecţia Consumatorilor |
| 12 | Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor ([JO L 46, 17.2.2004, p. 1](http://eur-lex.europa.eu/legal-content/RO/AUTO/?uri=OJ:L:2004:046:TOC)). | Hotărîrea Guvernului nr. 836  din  08 noiembrie 2012 pentru aprobarea Regulamentului privind compensarea şi asistenţa pasagerilor în eventualitatea refuzului la îmbarcare şi anulării sau întîrzierii prelungite a zborurilor (Monitorul Oficial al Republicii Moldova, 2012, nr.237-241, art. 902) | Agenţia pentru Protecţia Consumatorilor |
| 13 | Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori (JO L 149, 11.6.2005, p. 22). | Legea nr. 105-XV  din  13 martie 2003 privind protecţia consumatorilor (Republicat: Monitorul Oficial al Republicii Moldova, 2011, nr.176-181, art.513; Monitorul Oficial al Republicii Moldova, 2003, nr.126-131, art.507) cu modificările ulterioare | Agenţia pentru Protecţia Consumatorilor |
| 14 | Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (directiva asupra confidențialității și comunicațiilor electronice): articolul 13 (JO L 201, 31.7.2002, p. 37). | ***Proiectul de lege pentru modificarea și completarea Legii nr.241 XVI din 15 noiembrie 2007 privind comunicațiile electronice a fost aprobat prin Hotărîrea Guvernului nr.1036 din 12.09.2016 și a fost înregistrat în Parlament cu nr.368 din 14 septembrie 2016.*** | Centrului Naţional pentru Protecţia Datelor cu Caracter Personal |
| 15 | Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul ( 2 ). |  | Ministerul Transporturilor și Infrastructurii Drumurilor |

**Art. II.**

(1) Prezenta lege intră în vigoare la 6 luni de la data publicării.

(2) Guvernul, în termen de 6 luni de la data publicării prezentei legi, va aduce actele sale normative în concordanţă cu aceasta.

**Preşedintele Parlamentului**